Rimvidas Jankauskas

Rimvidas Jankauskas (slapyvardis Kampas 1957 m. gruodžio 7 d. Klaipėda – 1993 m. spalio 7 d. Klaipėda) – Lietuvos tapytojas.

Biografija 
1987 m. baigė Lietuvos dailės institutą. Nuo 1989 m. Lietuvos dailės instituto (nuo 1990 m. Vilniaus dailės akademija) Kauno dailės instituto dėstytojas. Nuo 1991 m. Grupuotės „Angis“ narys.

Kūryba 
Nutapė didelio formato paveikslų, kuriems būdinga spontaniška motyvo fiksacija ir nevaržoma ekspresyvi raiška, ryškių spalvų sąskambiai, simboliškumas. Tapyba artima abstrakčiojo ekspresionizmo stilistikai. Žymiausi vėlyvieji paveikslai – „Good bye/Sinagoga“ 1991 m., „Apleista sinagoga“, „Nukryžiuota obelis“, „Juoda saulė“, „Be pavadinimo/Samurajus“, visi 1993 m.) Dalyvavo parodose Lietuvoje ir užsienyje, surengė individualių parodų (1988 m., 1991 m., 1993 m. Kaunas, 1993 m. Frankfurtas prie Maino). Kūrinių turi Nacionalinis Čiurlionio dailės muziejus, Lietuvos dailės muziejus.

Literatūra 
 Rimvidas Jankauskas (Kampas) I sud. R. Andriušytė, K. Grigaliūnas, R. Penkauskas Kaunas 1994 m.

Šaltiniai 

Lietuvos tapytojai ekspresionistai
Lietuvos pedagogai